cyanic-selkie/wikianc huggingface dataset:
ఏలేటి మహేశ్వర్ రెడ్డి
రాజకీయ జీవితం
ఏలేటి మహేశ్వర్ రెడ్డి 2021 జూన్ 26న తెలంగాణ రాష్ట్రంలో ఏఐసీసీ కార్య‌క్ర‌మాల అమ‌లు క‌మిటీ చైర్మ‌న్‌గా నియ‌మితుల‌య్యాడు. ఏలేటి మహేశ్వర్ రెడ్డి పార్టీ వ్యతిరేక కార్యక్రమాలకు పాల్పడుతున్నారని పీసీసీ క్రమశిక్షణ కమిటీ షోకాజ్ నోటీస్ జారీ చేయడంతో 2023 ఏప్రిల్ 13న కాంగ్రెస్ పార్టీకి రాజీనామా చేసి ఢిల్లీలో బీజేపీ జాతీయ అధ్యక్షుడు జేపీ నడ్డా సమక్షంలో భారతీయ జనతా పార్టీలో చేరాడు.
మూలాలు
వర్గం:ఆంధ్రప్రదేశ్ శాసన సభ్యులు (2009) వర్గం:భారత జాతీయ కాంగ్రెస్ నాయకులు
జియాని గుర్ముఖ్ సింగ్ ముసాఫిర్
జియాని గుర్ముఖ్ సింగ్ ముసాఫిర్ (జనవరి 15, 1899 – జనవరి 18, 1976) ఒక భారతీయ రాజకీయ నాయకుడు, పంజాబీ రచయిత, కవి. ఈయన నవంబర్ 1, 1966 నుండి మార్చి 8, 1967 వరకు పంజాబ్ ముఖ్యమంత్రిగా ఉన్నాడు.
తొలినాళ్ళ జీవితం
ఈయన 1899, జనవరి 15 న బ్రిటిష్ ఇండియాలోని పంజాబ్ ప్రావిన్స్‌లోని కాంప్‌బెల్పూర్ (అటాక్) జిల్లాలో ఉన్న అధ్వాల్‌లో (ప్రస్తుతం పాకిస్తాన్‌ లోని పంజాబ్ ప్రావిన్స్‌లోని రావల్పిండి జిల్లా) జన్మించాడు. ఈయన తన గ్రామంలో ఉన్న ప్రాథమిక పాఠశాలలో ప్రాథమిక విద్యను అభ్యసించాడు. తరువాత ఉన్నత చదువుల కోసం రావల్పిండి వెళ్ళాడు. ఈయన 1918 లో కల్లార్‌లోని ఖల్సా హైస్కూల్‌లో నాలుగు సంవత్సరాలు ఉపాధ్యాయుడిగా పనిచేసాడు. ఈ సమయంలోనే ఈయనకు జియాని అనే వచ్చింది. 1922 లో తన ఉపాధ్యాయ వృత్తిని వదలి గురుద్వారా సంస్కరణ కోసం ఆకాలి ఆందోళనలో పాల్గొన్నాడు. 1922 లో గురు కా బాగ్ ఆందోళనలో పాల్గొన్నందుకు గాను జైలు శిక్షను కూడా అనుభవించాడు.
రాజకీయ జీవితం
ఈయన 1920 నుంచి స్వాతంత్ర్య ఉద్యమంలో పాల్గొన్నాడు. ఈయన 1930 లో శాసనోల్లంఘన ఉద్యమంలో పాల్గొని అరెస్టు చేయబడ్డాడు. ఈయన మార్చి 12, 1930 నుండి మార్చి 5, 1931 వరకు సిక్కులకు మత అధికారం యొక్క కేంద్ర స్థానమైన అకాల్ తఖ్త్ అధిపతిగా ఉన్నాడు. ఈయన శిరోమణి గురుద్వారా పర్బంధక్ కమిటీ కార్యదర్శిగా, శిరోమణి అకాలీదళ్ ప్రధాన కార్యదర్శిగా కొంతకాలం పనిచేశాడు. 1949 లో పంజాబ్ ప్రదేశ్ కాంగ్రెస్ కమిటీ అధ్యక్షుడయ్యాడు. ఈయన అమృత్సర్ నియోజకవర్గానికి ప్రాతినిధ్యం వహిస్తూ 1952, 1957, 1962 లో లోక్‌సభకు ఎన్నికయ్యాడు. ఈయన 1966 లో లోక్‌సభ కు రాజీనామా చేసి, పునర్వ్యవస్థీకరణ తర్వాత పంజాబ్ రాష్ట్ర ముఖ్యమంత్రిగా నియమించబడ్డాడు. ఈయన 1967 లో అమృత్సర్ నియోజకవర్గం నుండి విధానసభ ఎన్నికల్లో పోటీ చేయగా ఇందులో ఓడిపోయాడు. ఈయన 1968 నుండి 1974 వరకు రాజ్యసభ సభ్యుడుగా ఉన్నాడు.
రచనలు
ఈయన కవి, రచయితగా అనేక రచనలు ప్రచురించాడు. ఇందులో సబర్ డి బాన్, ప్రేమ్ బాన్, జీవాన్ పాండ్, ముస్ద్ఫారిద్న్, టుట్టే ఖంబ్, కద్వే సునేహే, సహజ్ సుమెల్, వఖర్డ్ వఖర్డ్ కాట్ర్డ్ కాట్ర్డ్, డువూర్ నెర్హే కవిత సంకలనాలు ఉన్నాయి. ఇవేకాక ఎనిమిది చిన్న కథలు వఖ్న్ డుమా, అహ్లేన్ డి బొట్, కంధ్ద్న్ బోల్ పైడ్న్; సత్ల్ జాన్వారీ; అల్లాహ్ వాలే, గుత్దర్, సభ అచ్హ్ద్, సాస్త్ టాంష్ద్ ఉన్నాయి. నాలుగు జీవిత చరిత్ర రచనలు వెఖిద్ సునీద్ జిడిండి, వెఖిద్ సునీద్ నెహ్రూ, బాగ్ల్ జమైల్, వ్త్విన్ సాది డి షాహిద్ ఉన్నాయి. ఈయన 1954 లో స్టాక్‌హోమ్‌లో జరిగిన అంతర్జాతీయ సమావేశాలలో, 1961లో టోక్యోలో జరిగిన భారత రచయితలకు ప్రాతినిధ్యం వహించాడు. ఈయన మోహన్‌దాస్ గాంధీ, జవహర్‌లాల్ నెహ్రూలతో తనకున్న అనుబంధాన్ని అతను రెండు వేర్వేరు సంపుటాలలో రచించాడు- వెఖ్యా సూర్య గాంధీ (నాకు తెలిసిన గాంధీ), "వేఖ్యా సూర్య నెహ్రూ" (నెహ్రూ నాకు తెలిసినట్లు) లో తెలిపాడు.
మరిన్ని విశేషాలు
ఈయన మరణానంతరం 1976లో భారత ప్రభుత్వం పద్మవిభూషణ్ పురస్కారం ప్రకటించింది. ఇతను రచించిన ఉర్వర్ పర్ అనే చిన్న కథా సంకలనానికి 1978లో పంజాబీలో సాహిత్య అకాడమీ పురస్కారం వరించింది. ఈయన 1954 స్టాక్‌హోమ్‌లో జరిగిన అంతర్జాతీయ శాంతి సమావేశానికి, 1965లో హెల్సింకిలో జరిగిన ప్రపంచ శాంతి సమావేశానికి, 1969లో బెర్లిన్‌లో జరిగిన ప్రపంచ శాంతి సమావేశానికి భారత ప్రతినిధుల సభ్యుడుగా ఉన్నాడు. జపాన్‌లో జరిగిన ప్రపంచ ప్రగతిశీల రచయితల సమావేశానికి భారత ప్రతినిధుల బృందానికి నాయకత్వం వహించాడు. 1961లో, 1965లో బాకులో జరిగిన ఇండియన్ రైటర్స్ ఆఫ్రో-ఏషియన్ కాన్ఫరెన్స్ లో పాల్గొన్నాడు.
మూలాలు
వర్గం:1899 జననాలు వర్గం:1976 మరణాలు వర్గం:పద్మవిభూషణ పురస్కార గ్రహీతలు వర్గం:పంజాబ్ ముఖ్యమంత్రులు వర్గం:రాజకీయ నాయకులు
ధ్రువణత (తరంగాలు)
ధ్రువణత తరంగాలు (పోలరైజేషన్ Polarisation ) అనేది డోలనాల రేఖాగణిత ధోరణిని నిర్దేశించే విలోమ తరంగాలకు వర్తించే లక్షణం,ధ్రువ అంటే 'స్థిరమైనది'. ధ్రువణ తరంగం పరిమిత మార్గంలో డోలనం చేస్తుంది, అయితే ధ్రువణేతర తరంగం అన్ని దిశలలో సమానంగా డోలనం చేస్తుంది.ఉదాహరణకు, విద్యుదయస్కాంత తరంగాలు మరియు గురుత్వాకర్షణ తరంగాలు ధ్రువణాన్ని ప్రదర్శిస్తాయి. రేఖాంశ తరంగాలు ధ్రువణాన్ని ప్రదర్శించవు.ఉదాహరణకు, వాయువు లేదా ద్రవంలో ప్రచారం చేసే ధ్వని తరంగాలు ప్రచారం దిశలో మాత్రమే డోలనం చేస్తాయి.
కాంతి ధ్రువణత
కుడి|320x320px|వృత్తాకార ధ్రువణ తరంగం సాధారణ కాంతి కిరణం ప్రచారం యొక్క దిశకు సంబంధించి సుష్టంగా ఉంటుంది, కానీ ప్రత్యేక పరిస్థితులలో అసమానత లేదా ఏకపక్ష లక్షణం ఏర్పడుతుంది. ఈ విషయం టూర్మలైన్ (tourmaline)అని పిలువబడే ఆకుపచ్చ రంగు సహజ స్ఫటికాల ఫలకం ద్వారా సులభంగా ధ్రువీకరించవచ్చు సాధారణ కాంతి ఈ ఫలకం గుండా వెళుతున్నప్పుడు, పుంజం యొక్క అక్షం మీద ప్లేట్‌ను తిప్పడం ద్వారా పుంజం యొక్క తీవ్రతలో ఎటువంటి మార్పు ఉండదు, కానీ టూర్మలైన్ నుండి ఈ పుంజం బయటకు వచ్చినప్పుడు, టూర్మలైన్ యొక్క ఇతర ప్లేట్‌ను తిప్పడం ద్వారా, తీవ్రత పుంజంలో చాలా మార్పు ఉంది. రెండు టూర్మాలిన్ అక్షాలు సమాంతరంగా ఉన్నప్పుడు తీవ్రత గరిష్ఠంగా ఉంటుంది. ఈ అక్షాల మధ్య కోణం పెరిగేకొద్దీ, తీవ్రత తగ్గుతుంది,అది లంబ కోణంతో సమానంగా మారినప్పుడు, తీవ్రత యొక్క విలువ సున్నా అవుతుంది. మొదటి టూర్మాలిన్ నుండి బయటకు వచ్చిన తర్వాత, సాధారణ కాంతిలో అసమానత వలన అటువంటి లక్షణం ఉద్భవించిందని స్పష్టమవుతుంది .చార్జ్ చేయబడిన కణం స్థిరంగా ఉన్నప్పుడు, దాని చుట్టూ విద్యుత్ క్షేత్రం (E) ఏర్పడుతుంది. మళ్ళీ, చార్జ్ చేయబడిన కణం అదే వేగంతో ప్రయాణాన్ని కొనసాగిస్తే, ఆ కణం చుట్టూ అయస్కాంత క్షేత్రం (B) సృష్టించబడుతుంది. విద్యుత్ క్షేత్రం,అయస్కాంత క్షేత్రం కలయికతో విద్యుదయస్కాంత తరంగాలు ఏర్పడతాయి. ఈ తరంగంలో విద్యుత్ క్షేత్రం,అయస్కాంత క్షేత్రం యొక్క కంపనాలు ఒకదానికొకటి లంబంగా ఉంటాయి,అవి రెండూ తరంగ ప్రవాహ దిశకు లంబంగా ఉంటాయి. కాబట్టి, కాంతి ఒక రకమైన విలోమ తరంగం. కన్వర్జెన్స్‌కు కాంతి ప్రవేశించే పదార్థం అవసరం, ఈ పదార్ధాలను పోలరైజర్స్ అంటారు.
విలొమ తరంగం
విలోమ తరంగం అనేది మాధ్యమంలోని కణాల కంపన దిశకు లంబ కోణంలో ప్రయాణించే తరంగం. నీటిలో సృష్టించబడిన తరంగాలు విలోమ తరంగాలకు ఒక సాధారణ ఉదాహరణ. ఒక రాయిని చెరువు నీటిలోకి విసిరినప్పుడు, నీటిలో తరంగాలు సృష్టించబడతాయి, ఇవి చెరువు అంచు వైపు కదులుతూనే ఉంటాయి,అదే సమయంలో నీటి కణాలు పైకి క్రిందికి కంపించడం ప్రారంభిస్తాయి,విలోమ తరంగాలు తప్ప, అనేక రకాల తరంగాల డోలనం దిశ, ప్రచారం దిశకు లంబంగా ఉండటానికే పరిమితం కాదు. వక్రీభవన పోలరైజేషన్ వక్రీభవనకిరణం పాక్షికంగా పోలరైజ్ చేయబడుతుంది, సహజ కాంతిసమాంతర ముఖాల పలకాన్ని దాటేలా చేయడం మరియు ఉద్భవించే కాంతిని విశ్లేషించడం ద్వారా మనం దీనిని గమనిస్తాం శోషణ పోలరైజేషన్ కాల్సైట్ స్ఫటికాలనుఉపయోగించి ఒక ప్రయోగంలో, ఒక కిరణం స్ఫటికం గుండా ప్రయాణించినప్పుడు, రెట్టింపు వక్రీభవనం ఉంటుంది, అసాధారణ వ్యాసార్థం పోలరైజ్ చేయబడుతుంది.
ధ్రువణ కొలత సాంకేతికత
ఎలిప్సోమెట్రీ అనేది ఏకరీతి ఉపరితలం యొక్క ఆప్టికల్ లక్షణాలను కొలవడానికి ఉపయోగించే చాలా బహుముఖ సాంకేతికత; దాని విధానం యొక్క సంక్షిప్త వివరణ ఏకరీతి ఉపరితలంపై స్పెక్యులర్ ప్రతిబింబం తర్వాత కాంతి తరంగాల ధ్రువణ స్థితిలో మార్పును కొలవడం.
ఉపయోగాలు
ధ్రువణత తరంగాలు టెక్నాలజీలో విస్తృతంగా ఉపయోగించబడుతాయి. ఎల్ సిడి టివిలు ప్రతి పిక్సెల్ లో కాంతి యొక్క ప్యాసేజీని నియంత్రించడానికి ద్రవ స్ఫటికాలను ఉపయోగిస్తుంది, సోలార్ గ్లాసెస్ ను కూడా పోలరైజ్ చేయవచ్చు .సూర్యకాంతి యొక్క రేఖీయ పోలరైజేషన్ ఎల్లప్పుడూ సూర్యుని దిశకు లంబంగా ఉంటుంది కనుక, చాలా జంతువులు కాంతి యొక్క పోలరైజేషన్ ప్రభావాన్ని గ్రహించగలుగుతాయి,వైర్ లెస్ కమ్యూనికేషన్ సిస్టమ్ ల్లో పోలరైజేషన్ ఎంతో ముఖ్యమైనది. వైర్ లెస్ యాంటెనా యొక్క భౌతిక దృక్పథం ఆ యాంటెనా ద్వారా అందుకోబడిన లేదా ప్రసారం చేయబడిన రేడియో తరంగాల పోలరైజేషన్ కు అనుగుణంగా ఉంటుంది. అందువలన, ఒక నిలువు యాంటెనా నిలువుగా పోలరైజ్డ్ తరంగాలను అందుకుంటుంది మరియు విడుదల చేస్తుంది
ఆనంద్ భవన్
చరిత్ర
ఆనంద్ భవన్ అలహాబాద్ లోని ఒక చారిత్రాత్మక భవనం.1857 సిపాయిల తిరుగుబాటులో, స్థానిక బ్రిటిష్ పరిపాలన షేక్ ఫయాజ్ అలీకి 19 బిగ్హాస్ భూమిని లీజుకు ఇచ్చింది.అతను ఒక బంగ్లాను నిర్మించాడు.1888 లో ఈ భూమి బంగ్లాను జస్టిస్ సయ్యద్ మహముద్ కొనుగోలు చేశారు. తరువాత 1894 లో, ఈ ఆస్తిని రాజు జైకిషన్ దాస్ కొనుగోలు చేశారు.మోతీలాల్ నెహ్రూ 1899 ఆగస్టు 7 న రాజా జైకిషన్ దాస్ నుండి 20 వేల రూపాయలకు బంగ్లాను కొనుగోలు చేసి కాంగ్రెస్ పనులకు ప్రధాన కార్యాలయంగా మార్చారు.ఆనంద్ భవన్‌కు పాత పేరు మార్పు చేసి కొత్తగా స్వరాజ్ భవన్ అని పేరు పెట్టారు.
స్వాతంత్ర ఉద్యమ ప్రాముఖ్యత
ఈ భవనానికి స్వాతంత్ర్య ఉద్యమంలో చారిత్రక ప్రాముఖ్యత ఉంది.పండిట్ నెహ్రూ 1928 లో మొదటిసారి ఇక్కడ 'పూర్తి స్వాతంత్ర్యం' ప్రకటించారు.1971 లో ఆనంద్ భవన్ సందర్శకులకు స్మారక మ్యూజియంగా ప్రారంభించబడింది.
మూలాలు
వర్గం:అలహాబాద్ పర్యాటక ప్రదేశాలు వర్గం:నెహ్రూ-గాంధీ కుటుంబం
సాధు మెహర్
భువన్ షోమ్, అంకుర్, మృగయ మొదలైన హిందీ సినిమాతో తన సినీరంగ ప్రస్థానాన్ని ప్రారంభించాడు. కొంతకాలం తరువాత ఒడియా సినిమాల వైపు వెళ్ళాడు. 1980ల కాలంలో సమాంతర సినిమాలో ప్రాముఖ్యత పొందిన నటులలో ఇతడు కూడా ఉన్నాడు. అంకుర్ సినిమాలోని నటనకు ఉత్తమ నటుడిగా జాతీయ చలనచిత్ర అవార్డు ను గెలుచుకున్నాడు. 2017లో భారత ప్రభుత్వం నుండి పద్మశ్రీ పురస్కారం అందుకున్నాడు. అనాడి హల్దార్, ఆడిమ్ షత్రు (పార్ట్ 1, 2), బిషుపాల్, 1997లో  దూరదర్శన్ ప్రసారమైన బయోంకేశ్ బక్షి (టీవీ సిరీస్) చక్రాంత్ ఎపిసోడ్ లో నటించాడు.
బయటి లింకులు
వర్గం:హిందీ సినిమా నటులు వర్గం:భారత జాతీయ చలనచిత్ర పురస్కార విజేతలు
ప్రభాకర్
వర్గం:పుంలింగ పేర్లు
మేషలగ్నం
మేష లగ్నాధిపతి కుజుడు. కుజుడు లగ్నాధిపతే (లగ్నం అనగా జన్మరాశి చక్రంలో 1వ స్థానం) కాక అష్టమాధిపతి (అనగా జన్మరాశి చక్రంలో లగ్నం నుంచి 8వ స్థానం) కూడా. తృతీయ (అనగా జన్మరాశి చక్రంలో లగ్నం నుంచి 3వ స్థానం) షష్టాధిపతి (అనగా జన్మరాశి చక్రంలో లగ్నం నుంచి 6వ స్థానం) బుధుడు, ధన (అనగా జన్మరాశి చక్రంలో లగ్నం నుంచి 2వ స్థానం) సప్తమాధిపతి (అనగా జన్మరాశి చక్రంలో లగ్నం నుంచి 7వ స్థానం) శుక్రుడు, వాహనాధిపతి (అనగా జన్మరాశి చక్రంలో లగ్నం నుంచి 4వ స్థానం) చంద్రుడు, పంచమాధిపతి (అనగా జన్మరాశి చక్రంలో లగ్నం నుంచి 5వ స్థానం) సూర్యుడు, భాగ్య (అనగా జన్మరాశి చక్రంలో లగ్నం నుంచి 9వ స్థానం) వ్యయాధిపతి (అనగా జన్మరాశి చక్రంలో లగ్నం నుంచి 12వ స్థానం) గురువు, రాజ్య (అనగా జన్మరాశి చక్రంలో లగ్నం నుంచి 10వ స్థానం) లాభాధిపతి (అనగా జన్మరాశి చక్రంలో లగ్నం నుంచి 11వ స్థానం) శని.
సూర్యుడు, గురువు, చంద్రుడు ఈ లగ్నానికి కారక గ్రహములై శుభత్వాన్ని ఇస్తారు. శని, శుక్రుడు, బుధుడు అకారక గ్రహములై ఆశుభాన్ని కలిగిస్తారు. మేషలగ్నస్థ గ్రహ ఫలితాలను క్రింద చూడవచ్చు. వీరికి ఉపాధ్యాయ వృత్తిలో అభిరుఛి ఉంటుంది. లేఖకునిగా, కళాకారుడిగా అవకాశం లభిస్తుంది. బుధ దశలో మనశాంతి లోపిచండం, బంధు మిత్రులతో వివాదాలు కలుగుతాయి. ష్టమాధిపతి అయిన బుధుడు వీరికి ఉదర సంబంధ వ్యాధులు, మూర్ఛ వ్యాధి, మతిమరుపు కలిగిస్తాడు. వీరికి వ్యాపారంలో సఫలత ఉంటుంది. బుధుడి పూర్ణ దృష్టి సప్తమ స్థానం అయిన తుల మీద దృష్టి సారించడం వలన జీవిత గుణవంతుడైన భాగస్వామి లభిస్తాడు. ఆరోగ్య సమస్యలతో బాధపడగలడు. సంతాన సౌఖ్యం లోపించే అవకాశం ఉంది. వైవాహిక సుఖం సాధారణంగా ఉంటుంది. ఈ ఆకర్షణ వీరికి ధన నష్టం, కష్టమును ఇస్తాడు. లగ్నస్థ శుక్రుడి కారణంగా వీరికి విశేష కళాభిరుచి కలిగి ఉంటుంది. లగ్నస్థ శుక్రుడు సప్తమ స్థానమైన శుక్రుడి స్వస్థానమైన తులను చూస్తున్నాడు కనుక జీవిత భాగస్వామి విచిత్రపు అలవాట్లు కలిగి ఉంటారు. జీవిత భాగస్వామికి ప్రేమ అధికంగా ఉన్న వినోదమైన వారి అలవాట్లు వైవాహిక జీవితంలో కొన్ని సమస్యలకు కారకుడౌతాడు. ఫలితములు మాత్రము ప్రతి మనిషి మనిషికి వారివారి గ్రహ స్థితి గతులను బట్టి, అనేక భావములు, గ్రహ మిత్ర, శత్రు, కారకములు, అవస్థల ననుసరించి మారుతూ వుంటాయని ప్రతి వారు ముందుగా గ్రహించ వలయును.
మేష లగ్నం, కొన్ని విషయాలు
వర్గం:రాశులు
జీర్ణాశయ క్యాన్సర్
జీర్ణాశయము  నకు సంభవించే క్యాన్సరే జీర్ణాశయ క్యాన్సర్ .
లక్షణాలు
ఈ కేన్సర్ లక్షణాల్లో ప్రధానంగా ఆకలి లేకపోవడం, బరువు తగ్గిపోవడం, పొత్తి కడుపులో నొప్పి రావడం, కడుపులో ఎప్పుడూ ఏదో అసౌకర్యంగా అనిపించడం వంటివి కనిపిస్తాయి. వీటితో పాటు ఏ కొంచెం అన్నం తిన్నా కడుపు నిండిపోయినట్లు అనిపించడం, ఏదీ రుచిగా అనిపించకపోవడం, ఛాతీలో మంట అనిపించడం వంటి లక్షణాలు కనిపిస్తాయి. అయితే ఈ లక్షణాల్ని చాలా మంది కడుపు ఉబ్బరం సమస్య అనుకుంటారు. కానీ, ఒక్కోసారి అది జీర్ణాశయ కేన్సర్ లక్షణం కావచ్చు. కొంతమందికి అజీర్తి సమస్యగా కూడా అనిపిస్తుంది. వికారం, వాంతులు, వాంతిలో కొన్ని సార్లు రక్తం పడటం వంటి లక్షణాలు కనిపిస్తాయి., కడుపు మీదినుంచి తడిమితే చేతికి గడ్డలా తగలడం వంటి లక్షణాలు కనిపిస్తాయి. చాలా మంది ఈ లక్షణాలన్నిటినీ గ్యాస్ సమస్యగానే తీసుకుని డైజిన్, జెంటాక్ లాంటి మాత్రలు వేసుకుంటూ ఉండిపోతారు. కేన్సర్ కణితి తాలూకు రక్తం కొన్నిసార్లు బయటికి రాకుండా పేగుల్లోకి వెళ్లిపోయి రక్తం కూడా జీర్ణమవుతుంది. అందుకే నల్లటి విరేచనాలు రావచ్చు. అలా రావడాన్ని మెలీనా అంటారు. అప్పటికే కేన్సర్ ముదిరిపోయి ఉంటే పొట్ట ఉబ్బిపోవడం, పొట్టలోకి నీరు రావడం, జాండిస్ రావడం వంటి లక్షణాలు కనిపిస్తాయి.
వ్యాధినిర్ధారణ
కొన్ని లక్షణాలు ఎక్కువ రోజులుగా కనిపిస్తున్నప్పుడు వెంటనే డాక్టర్‌ను కలవడం ఎంతో అవసరం. వ్యాధినిర్ధారణకు ఎండోస్కోపీ ఎంతో ఉపయోగపడుతుంది. నిజంగానే అది కేన్సరా? లేక అల్సరా తెలిసిపోతుంది. ఒకవేళ కేన్సర్ కణితే అయితే అది ఏ భాగంలో ఉంది. ఇంకా ఇతర భాగానికేమైనా పాకిందా తెలిసిపోతుంది. అదే సమయంలో బయాప్సి కూడా తీస్తారు. ఆ త రువాత సిటీ స్కాన్ గానీ, పెట్ సీటీ స్కాన్‌గానీ అవసరమవుతుంది. దీని ద్వారా కణితి జీర్ణాశయంలోనే ఉందా? అందులోంచి బయటికి వచ్చి ఇతర భాగాలకేమైనా పాకిందా అన్న విషయాలు తెలుసుకోవచ్చు. కణితి క్లోమగ్రంధికి అతుక్కుందా? అన్న విషయాలు కూడా తెలిసిపోతాయి. వీటన్నితో పాటు సిఇఎ పరీక్ష కూడా చేస్తారు.
వైద్య చికిత్సలు
వైద్య చికిత్సలు ప్రధానంగా సర్జరీ, కీమో థెరపీ, టార్గెటె డ్ థెరపీ, రేడియేషన్ థెరపీ అంటూ నాలుగు రకాలుగా ఉంటాయి. వాటిలో మొదటిది సర్జరీ. వ్యాధినిర్ధారణ కాగానే సర్జరీ ద్వారా వైద్యులు ఆ కణుతులను తొలగిస్తారు. బాగా ముందుగానే కేన్సర్‌ను గుర్తించగలిగితే ఎండోస్కోపీ ద్వారా కూడా సర్జరీ చేసే అవకాశాలు ఉన్నాయి. ఇలా చేయడాన్ని ఎండోస్కోపిక్ మ్యూకోజల్ డిసెక్షన్ అంటారు. రెండవది పార్షియల్ రాడికల్ గ్యాస్ట్రెక్టమీ చేస్తారు. దీన్నే సబ్-టోటల్ గ్యాస్ట్రెక్టమీ అని కూడా అంటారు. ఒకవేళ కేన్సర్ కణుతులు బాగా విస్తరించి ఉంటే జీర్ణాశయాన్ని మొత్తంగానే తీసివేయవలసి ఉంటుంది. దీన్నే టోటల్ గ్యాస్ట్రెక్టమీ అంటారు. మొత్తంగా తీసివేస్తే జీర్ణక్రియ ఎలా అవుతుందని కొందరు ఆందోళనపడుతుంటారు. వాస్తవానికి జీర్ణక్రియ అంతా చిన్న పేగుల్లోనే జరుగుతుంది.
లింఫ్‌నోడ్స్‌లోకి పాకి ఉంటే అప్పుడు ఆర్-1, ఆర్-2, ఆర్-3 అనే విధానాలతో లింఫ్‌నోడ్స్‌ను తొలగించవలసి ఉంటుంది. సర్జరీ తరువాత పరిస్థితి అనుసరించి కీమో థెరపీ గానీ, కీమో-రేడియో థెరపీ గానీ ఇవ్వాల్సి ఉంటుంది. కీమోథెరపీతో పాటు కొందరికి హరెసెప్టీన్ కూడా ఇవ్వడం జరుగుతుంది. దీన్నే టార్గెటెడ్ థెరపీ అంటారు. ఇక చివరికి రేడియేషన్ థెరపీ ఇస్తారు. జీర్ణాశయ కేన్సర్ అనగానే వణికిపోవడం ఒకప్పటి మాట. ఆధునిక వైద్య విధానాలు ఆ కేన్సర్‌ను సమూలంగా తొలగించగలుగుతున్నాయి. కాకపోతే వ్యాధిని ఎంత త్వరితంగా గుర్తించగలిగితే అంత ఎక్కువ ప్రయోజనకరంగా ఉంటుంది.
వర్గం:క్యాన్సర్
అశ్వఘోషుడు
ఆశ్వఘోషుడు క్రీ. శ. 80–150 కాలానికి చెందిన బౌద్ధ దార్శనికుడు. సంస్కృత పండితుడు. మహాకవి. నాటకకర్త. ఇతనిని సంస్కృత వాజ్మయమున తొలి నాటకకర్తగా భావిస్తారు. అశ్వఘోషుడు కాళిదాసు కన్నా పూర్వుడని, కాళిదాసుని కవిత్వంపై అశ్వఘోషుని ప్రభావం వుందని పాశ్చాత్య సంస్కృత సాహిత్యకారులందరూ తేల్చి చెప్పారు. బౌద్ధ దార్శనికుడైన ఆశ్వఘోషుడు బౌద్ధ ధర్మాన్ని ప్రజలలో ప్రచారం చేయడానికి తన కవిత్వాన్ని ఒక సాధనంగా చేసుకొన్నాడు. అయితే దార్శనికుడుగా కంటే మహాకవిగా ఎక్కువ గుర్తింపు పొందాడు. సమకాలీన రామాయణానికి పోటీగా కావ్యాలను రచించిన బౌద్ధ కవులలో అత్యంత ప్రాచుర్యం పొందాడు. ఇతను రచించిన సంస్కృత గ్రంథాలలో బుద్ధచరితం, సౌందరనందం అనే రెండు మహా కావ్యాలు, సారిపుత్ర ప్రకరణం అనే నాటకం, వజ్రసూచి అనే బౌద్ధ ధర్మ సంబందమైన గ్రంథం ముఖ్యమైనవి.
జీవిత విశేషాలు
క్రీ. శ. 1, 2 శతాబ్దాలకు చెందిన మహాకవి అశ్వఘోషుని జీవిత విశేషాలు కొద్దిగా మాత్రమే తెలుస్తున్నాయి. ఇతని సౌందరనందం కావ్యం చివర 18 వ సర్గలో " ఆర్య సువర్ణాక్షీపుత్రస్య సాకేతకస్య భిక్షోరాచార్యస్య భదంతాశ్వఘోషస్య మహాకవేర్మహా వాదినః కృతిరియమ్ " అన్న వాక్యాన్ని బట్టి ఇతను సాకేత (అయోధ్య) పురవాసి. తల్లి సువర్ణాక్షి. బౌద్ధ ఆచార్యుడు. మహాకవి అని తెలుస్తుంది. శుద్ధ శ్రోత్రియ వైదిక బ్రాహ్మణ కుటుంబ నేపథ్యం నుంచి వచ్చిన అశ్వఘోషుడు వేద ధర్మ శాస్త్రాలను అధ్యయనం చేసాడు. తరువాత బ్రాహ్మణమతం నుండి బౌద్ధంలోకి మారాడు. చైనీయుల సంప్రదాయం ప్రకారం అశ్వఘోషుడు తొలుత బౌద్ధంలోని సర్వాస్తి వాద శాఖకు చెందినవాడుగా ఉన్నాడు. తరువాత తన జీవితంలో వివిధ దశల్లో బౌద్ధంలోని వివిధ శాఖలను అభిమానించి చివరకు అశ్వఘోషుడు మహాసాంఘికానికి సన్నిహితంగా మెలిగినట్లు తెలుస్తుంది. సౌందరానందం రచించే నాటికి అతను బౌద్ధంలోని యోగాచార లేదా సౌత్రాంతిక ప్రభావానికి లోనైనాదని తెలుస్తుంది. గతంలో అశ్వఘోషుడిని మహాయానకాలానికి చెందినవాడిగా భావించినప్పటికీ నేడు అతనిని మహాసాంఘిక శాఖకు చెందినవానిగా విశ్వసిస్తున్నారు.
క్రీ. శ. 5 వ శతాబ్దికి చెందిన కుమారజీవుడు ఇతని జీవిత చరిత్రను చైనా భాషలోనికి అనువాదం చేసాడు. దీని ప్రకారం ఆశ్వఘోషుడు బౌద్ధం స్వీకరించిన విధానం క్రింది విధంగా ఉంది. అశ్వఘోషుడు మొదటినుండి ఒక సన్యాసిగా సంచరించేవాడు. వాదనలో ప్రతీవారిని ఓడించగలవాడని ప్రతీతి. ఒకసారి బౌద్ధ్ధ బిక్షువులకు సవాల్ విసిరాడు. తనతో వాదనలో గెలిచినవారు తప్ప అన్య బిక్షువులెవరూ భిక్షకోసం గృహస్థుల ఇళ్ళ ముందు కొయ్యతో చేయబడ్డ తమ బిక్షాపాత్రలను మోగించకూడదని సవాల్ చేసాడు. అయితే బౌద్ధ భిక్షువులు అతనితో వాదనకు దిగలేక భిక్షకోసం తమ తమ భిక్షాపాత్రలను మోగించడం మానుకోవడం జరిగింది. ఇతని ప్రతిభ తెలిసిన పార్శ్వుడు (Parsa) అనే వృద్ధ బౌద్ధ గురువు ఇతను బౌద్ధ ధర్మ వ్యాప్తికి తోడ్పడగల సమర్ధుడవుతాడని భావించాడు. అందువలన సదూర ఉత్తర భారతదేశం నుండి వచ్చి అతనితో వాదనకు సిద్ధపడతాడు. రాజాస్థానంలో బ్రాహ్మణులు, సాధువుల సమక్షంలో వాదన ప్రారంభమైనది. ఓడినవారు గెలిచిన వారికి శిష్యునిగా మారవలెనని ఉభయులూ అంగీకరించారు. వాదనలో మొదటగా పార్శ్వుడు “ఈ ప్రపంచంలో శాంతి, సుస్థిరం, సుభిక్షితం నెలకొనాలంటే, ప్రజలందరూ దుఖానికి గురికాకండా వుండాలంటే ఏం చేయాలి?” అని ప్రశ్నించాడు. ఈ ప్రశ్నకు నిరిత్తురుడైన అశ్వఘోషుడు మారుమాట్లాడకుండా పార్శ్వునకు శిష్యునిగా మారిపోతాడు. అతని ప్రభావంతో పార్స్వునకు శిష్యుడైన పూర్ణ యశుని వద్ద బౌద్ధ ధర్మ దీక్షను స్వీకరించి బిక్షువుగా మారాడు. ఈ విధంగా అశ్వఘోషుడు బౌద్ధ ధర్మంలో నిష్ణాతుడైనట్లు, కుసుమపురంలో (పాట్నా) బుద్ధ ధర్మాన్ని ప్రచారం చేసాడని చైనీయుల ఇతిహ్యం.
తరువాత కుషాణుల రాజు కనిష్కుడు పాఠలీపుత్రంపై దండెత్తి మగధను జయించడం జరిగింది. యుద్ధంలో గెలిచిన కనిష్కుడు, యుద్ధ పరిహారంగా మూడు లక్షల సువర్ణ నాణేలను చెల్లించవలసినదిగా ఓడిన మధ్య భారత రాజును (వారణాసి రాజు కావచ్చు) కోరాడు. అయితే ఆ రాజు ఒక లక్ష సువర్ణ నాణేలను మాత్రమే ఇచ్చుకోగలనన్నాడు. కనిష్కుడు మిగిలిన రెండు లక్షల నాణేలకు బదులుగా బుద్ధుని బిక్షాపాత్రను, ఒక బౌద్ధ బిక్షువును తనతో పంపించవలసిందిగా కోరాడు. మధ్య భారత రాజు చింతాక్రాంతుడైనప్పుడు అశ్వఘోషుడు అతనికి నచ్చచెప్పి తనను కనిష్కునితో పంపించమని, ఇది బౌద్ధ ధర్మాన్ని నాలుగు ఖండాలలోనూ వ్యాపితం చేయడానికి వచ్చిన ఒక సదవకాశంగా భావిస్తానని తెలిపాడు. ఆ విధంగా మధ్య భారత రాజు నుండి అశ్వఘోషుడిని స్వీకరించి కనిష్కుడు తన రాజధాని పెషావర్ (పుష్కలావతి నగరం) కు తోడ్కొని పోయాడు.
మరో ఇతిహ్యం ప్రకారం ఒక లక్ష సువర్ణ నాణేల విలువకు ప్రతిగా పొందిన అశ్వఘోషుడు నిజంగా అంతటి విలువ గలవాడేనా అని కనిష్కుని మంత్రులకు సందేహం వచ్చింది. అశ్వఘోషుని విశిష్టతను తెలిసిన చక్రవర్తి కనిష్కుడు అది తెలియ చెప్పడం కోసం ఒక సమావేశం ఏర్పాటు చేసి అశ్వఘోషుని బౌద్ధ ధర్మ పఠనం చేయమన్నాడు. సభలో అశ్వఘోషుడు ధర్మోచ్చారణకు సిద్ధం అయినప్పుడు, అంతకు ముందే ఆహారం ఇవ్వకుండా ఆరు రోజులు పాటు మాడ్చిన గుర్రాలను అశ్వశాల నుండి సభకు తెప్పించి ఆకలితో నకనకలాడుతున్న ఆ గుర్రాల ముందు మంచి ఆహారం వుంచడం జరిగింది. అయితే అశ్వఘోషుడు ధర్మ పఠనానికి మంత్రం ముగ్ధులైన ఆ అశ్వాలు తమ ముందు ఆహారం సిద్ధంగా ఉన్నప్పటికీ ముట్టకుండా ఘోషిస్తూ ఉన్నాయి. ఆ నాటి నుండి అతని పేరు ఆశ్వఘోషుడిగా స్థిరపడింది.
కుమారజీవుడు అనువదించిన అశ్వఘోషుని జీవిత చరిత్రలో చారిత్రకాంశాల కంటే కట్టుకథలే ఎక్కువమంది పండితులు అభిప్రాయపడుతున్నారు. ఏది ఏమైనా కనిష్కుని ఆస్థానంలో ప్రవేశించిన అశ్వఘోషుడు సమున్నతంగా గౌరవించబడ్డాడు. కాశ్మీర్‌లో జరిగిన నాల్గవ బౌద్ధ సంగీతికి అశ్వఘోషుడు ఉపాధ్యక్షుడిగా వ్యవహరించబడ్డాడు. అశ్వఘోషుని ప్రేరణచే కనిష్కుడు సైతం బౌద్ధమతాన్ని స్వీకరించి మధ్య ఆసియా, చైనా, టిబెట్, జపాన్ తదితర దేశాలలో బౌద్ధధర్మవేత్తలను (Buddhist Missions) పంపి బౌద్ధమత వ్యాప్తికి పాటుపట్టాడు.
అశ్వఘోషుడు రచనలు
అశ్వఘోషుడు తొలుత బౌద్ధ దార్శనికుడు. తరువాతనే కవి, నాటకకర్త. తన బౌద్ధ ధర్మాన్ని ప్రజలలో ప్రచారం చేయడానికి కవిత్వాన్ని ఒక ఆలంబనగా చేసుకొన్నాడు. అయితే బౌద్ధ తత్వవేత్త కన్నా బౌద్ధ మహాకవి గానే ప్రఖ్యాతి పొందాడు. ఇతను రచించిన కృతులన్నీ బౌద్ధధర్మావలంబనాలుగా ఉన్నాయి. ఇతనికి ముందు కాలంలో రచించబడిన బౌద్ధ సాహిత్యంలో అత్యధిక భాగం బౌద్ధంతో మిళితమైన సంస్కృతంలో వుండగా అశ్వఘోషుడు శాస్త్రీయమైన సంస్కృత భాషలో, కావ్యశైలిలో తన గ్రంథాలను రాసాడు. ఇతడు అనేక గ్రంథాలను రచించాడని ప్రతీతి ఉంది. ఇతని పేరుమీదుగా అనేక బౌద్ధ దార్శనిక గ్రంథాలు చైనా, జపాన్ దేశాలలో ప్రచారంలో ఉన్నాయి. వీటిలో ఇతని రచనలుగా గుర్తించబడిన వాటిలో ముఖ్యమైనవి.
ఇవే గాక గండీస్తోత్రం, మహాయాన శ్రద్ధోత్పాదం, సూత్రాలంకారం, రాష్ట్రపాల అనే గేయనాటకం రచనలు అశ్వఘోషునికి అపాదించబడుతున్నాయి.
బుద్ధచరితం
బుద్ధుని జననం నుంచి నిర్వాణం వరకు గల జీవిత చరిత్రను 28 సర్గలలో సమగ్రంగా వర్ణించే ఈ గ్రంథం సంస్కృతంలో మహాకావ్యంగా గుర్తింపు పొందింది. క్రీ. శ. 10-12 శతాబ్దాలలో కొనసాగిన ముస్లిం దండయాత్రలలో మూల సంస్కృత ప్రతిలోని సగ భాగం ధ్వంసమైపోయింది. సంస్కృత భాషలో కేవలం 14 సర్గలతో మాత్రమే లభ్యమైంది. క్రీ. శ. 5 వ శతాబ్దంలో 'ధర్మరక్షిత' బౌద్ధ పండితునిచే చైనా భాషలోనికి 28 సర్గలతో పూర్తిగా అనువదించబడింది. ఈ కావ్యంలో బుద్ధుని మహాభిష్క్రమణం, తపస్సు, మారుని ప్రలోభాలు, మారునిపై విజయం మొదలైన ఘట్టాలు ఉజ్వలమైన, లలితమైన కావ్య శైలిలో రచించబడ్డాయి.
సౌందరానందం
బుద్ధుని సోదరుడు నందుడు. భార్యానురక్తుడై, సుఖకాంక్షా పరుడైన నందుని బుద్ధుడు మనస్సు మార్చి బౌద్ధధర్మంలోనికి మళ్ళింప చేయడం దీని ఇతివృత్తం. సుందరీ-నందుల ప్రణయం, బౌద్ధ ధర్మ ఉపదేశాలతో సందేశాత్మకంగా ఉంది. ఇందలి ప్రథమార్ధ భాగం నందుని జీవితంను, ద్వితీయార్ధ భాగం బౌద్ధ సిద్ధాంతాలను, సన్యాసి ఆచరించవలసిన పద్ధతులను వివరిస్తుంది. 18 సర్గలతో వున్న ఈ మహా కావ్యం సంస్కృత భాషలో పూర్తిగా లభించింది.
సారిపుత్ర ప్రకరణం
బుద్ధుడు సారిపుత్ర, మౌద్గలాయనుడు అనే ఇద్దరు బ్రాహ్మణ పండితులకు బౌద్ధ ధర్మ దీక్షను ఇవ్వడం దీనిలోని ప్రధాన ఇతివృత్తం. బౌద్ధ తాత్విక చర్చలతో ముడిపడి వున్న ఈ రూపకం అశ్వఘోషుని దార్శనికత్వ ప్రతిభను వెల్లడిస్తుంది. 9 అంకాలతో వున్న ఈ సంస్కృత నాటక మూల ప్రతి తొలిసారిగా క్రీ. శ. 1910 లో మధ్య ఆసియాలోని తుర్ఫాన్ లోయలో లభించింది. దీనితో అప్పటివరకూ కావ్యకర్తగానే పరిచితుడైన అశ్వఘోషుడు నాటకకర్తగా కూడా సంస్కృత సాహిత్యలోకంలో ప్రసిద్ధుడయ్యాడు. సంస్కృత వాజ్మయమున అశ్వఘోషుడినే తొలి నాటకకర్తగా భావిస్తారు. అంతేకాక ఇతను బౌద్ధ ధర్మానికి సంబంధించి తొలి నాటకకర్తగా కూడా గుర్తించబడ్డాడు.
వజ్రసూచి
అశ్వఘోషుడు రచించిన వజ్రసూచి 37 సూత్రాలతో కూడిన చిన్న గ్రంథం. ఈ గ్రంథం బ్రాహ్మణీయ సామాజిక వ్యవస్థకు ఆధారమైన వర్ణవ్యవస్థను తీవ్రంగా ఖండించింది. ఇది దార్శనిక గ్రంథమూ కాదు. కావ్యం కాదు. సామాజిక దర్శనం (Social Philosophy) పై వెలువడిన తొలి గ్రంథం. వజ్రసూచిని అశ్వఘోషుడి రచనగా ఇప్పుడు పరిశోధకులందరూ అంగీకరిస్తున్నా, గతంలో ఇది అశ్వఘోషుడి రచనా, కాదా అనే చర్చ జరిగింది. వజ్రసూచిలో “సర్వవర్ణ ప్రధానం బ్రాహ్మణ వర్ణం” అనే విషయాన్ని చర్చిస్తూ అశ్వఘోషుడు బ్రాహ్మణుడంటే ఎవరు? అనే ప్రశ్నతో విశ్లేషించి అది ఎంత అహేతుక భావనో నిరూపిస్తాడు. వజ్రసూచిని అనుకరిస్తూ 9 సూత్రాలతో సంగ్రహ రూపంలో వెలువడినదే వజ్రసూచికోపనిషత్తు.
గండీస్తోత్రం
బుద్ధుని స్తుతిస్తూ 20 శ్లోకాలతో సంగ్రహంగా నున్న గండీస్తోత్రం అశ్వఘోషుని రచనగా వ్యవహరించబడుతుంది. హోల్‌స్టెన్ అనే విమర్శకుడు చైనా లిపి నుంచి దీని ప్రతిలిపిని ముద్రించాడు. సంస్కృతంలో ప్రప్రథమంగా స్తోత్ర రచన చేసిన ప్రతిభ గండీస్తోత్ర కర్త అశ్వఘోషునికే దక్కుతుంది.
సిల్వైన్ లెవి (Sylvain Levi) పండితుని ప్రకారం 'రాష్ట్రపాల' అనే గేయ నాటకం అశ్వఘోషుని రచన. దీని కొద్ది అవశేషం మాత్రమే లభ్యమైంది. 'సూత్రాలంకారం' రచన కూడా అశ్వఘోషునిదిగా భావిస్తున్నారు.
మహాయానానికి మూల గ్రంథం లాంటి 'మహాయాన శ్రద్ధోత్పాదం' (Awakening of Faith in the Mahayana) అనే గ్రంథాన్ని అశ్వఘోషుడు తన జీవిత చివరి దశలో మహాయానానికి సన్నిహితంగా మెలిగినపుడు రచించి వుండవచ్చని గతంలో భావించారు. అయితే ఆధునిక పరిశోధకులు ఈ గ్రంథం చైనాలో కూర్చబడినదని (composed) అంగీకరిస్తున్నారు. ఈ కారణంగానే అశ్వఘోషుడు మహాయాన కాలానికి చెందినవాడు కాదని, మహాసాంఘిక శాఖకు చెందినవానిగా ప్రస్తుతం విశ్వసిస్తున్నారు.
సంస్కృత సాహిత్యంలో తొలి నాటకకర్త
అశ్వఘోషుడు, భాసుడు ఇద్దరూ సంస్కృత నాటకకర్తలు. వీరిరువురి కవిత్వంలో అనేక పోలికలు కనిపిస్తాయి. అశ్వఘోషుని కాలం క్రీ. శ. 80–150 మధ్య ఉంటుందని పాశ్చాత్యులు నిర్ణయించారు. మహాకవి, సంస్కృత నాటకకర్త అయిన భాసుని కాలంపై అనిశ్చితి నెలకొనినప్పటికి నేడు అత్యధికులు భాసుని క్రీ. శ. 3 లేదా 4 శతాబ్దాలకు చెందిన కవిగా పరిగణిస్తున్నారు. అయినప్పటికీ భాసుడు ఇంకనూ ఆర్వాచీనుడే నని భారతీయ సంస్కృత పండితులు విశ్వసిస్తారు. భారతీయ సంస్కృత సాహిత్యంలో తులనాత్మక అధ్యయనం చేసిన పాశ్చాత్య సంస్కృత పండితుడు, షెల్డన్ పొల్లాక్ (Sheldon Pollock) భాసుడు క్రీ. పూ. 4 వ శతాబ్దానికి లేదా అంతకన్నా పూర్వ కాలానికి చెందిన వాడన్న అభిప్రాయాలను కేవలం ఊహాజనితమైన అభిప్రాయాలుగా కొట్టిపారేశారు. అశ్వఘోషుని కవితా ప్రభావం కాళిదాసు మీదనే కాకుండా భాసుని మీద కూడా వుందని ఇ. హెచ్. జాన్సన్ అభిప్రాయపడ్డాడు. అదే విధంగా సాహిత్య పరిశోధకుడు, విమర్శకుడు దివాకర్ల వేంకటావధాని కూడా భాస, కాళిదాసు లిరువురును ఆశ్వ ఘోషుని కావ్యాలను, రూపకాలను చదివి ప్రభావితమైనారని పేర్కొన్నారు. దీనిని బట్టి బౌద్ధ అశ్వఘోషుడు క్రీ. శ. 1, 2 శతాబ్దాలకు చెందినవాడని, భాసుడు క్రీ. శ. 3 లేదా 4 శతాబ్దాలకు చెందిన కవి అని తెలుస్తుంది. కనుకనే భాసుడి కన్నా ప్రాచీనుడైన మహాకవి ఆశ్వఘోషుడినే సంస్కృత వాజ్మయమున తొలి నాటకకర్తగా పరిగణిస్తారు. బౌద్ధ ధర్మ సంబందమైన ప్రథమ నాటకం సారిపుత్ర ప్రకరణం రచించిన ఆశ్వఘోషుడిని తొలి బౌద్ధ నాటకకర్తగా కూడా గుర్తించారు.
కాళిదాసు కవిత్వంపై అశ్వఘోషుని ప్రభావం
ప్రాచీన, మధ్యయుగ సాహిత్యలోకం కాళిదాసుని విక్రమాదిత్యుని ఆస్థాన కవిగా గుర్తించింది. విక్రమాదిత్య అనే పేరుగల ఒక పౌరాణిక రాజు, ఉజ్జయినిని క్రీ. పూ. 1 వ శతాబ్దంలో పాలించినట్లు చెబుతారు. చారిత్రకంగా మాత్రం చూస్తే ఈ విక్రమాదిత్య బిరుదును స్వీకరించిన రాజులు రెండవ చంద్రగుప్తుడు (క్రీ. శ. 380–415) లేదా యశోధర్ముడు ( (క్రీ. శ. 6 వ శతాబ్దం) గా ఉన్నారు. అయితే అత్యంత ప్రాచుర్యం పొందిన సిద్ధాంతం ప్రకారం, గుప్తుల కాలానికి చెందిన కాళిదాసు, విక్రమాదిత్య బిరుదాంకితుడైన రెండవ చంద్రగుప్తుని (క్రీ. శ. 380–415) ఆస్థానంలో విలసిల్లాడని తెలుస్తుంది. విలియం జోన్స్, ఎ. బి. కీత్ ల కాలం నుండి నేటి వరకు అనేక మంది పాశ్చాత్య పండితులు ఈ సిద్ధాంతానికి మద్దతు ఇచ్చారు. వాసుదేవ్ విష్ణు మిరాశి, రామ్ గుప్త వంటి అనేకమంది భారతీయ విద్వాంసులు కూడా కాళిదాసుని ఈ కాలానికి చెందినవాడుగానే నిర్ణయించారు. ఈ సిద్ధాంతం ప్రకారం, కాళిదాసు విలసిల్లిన కాలం రెండవ చంద్రగుప్తుని (క్రీ. శ. 380–415) చివరికాలం నుండి మొదటి కుమాగుప్తుడు (క్రీ. శ. 414–455),, స్కందగుప్తుడు (క్రీ. శ. 455–467) వరకు బహుశా విస్తరించి వుండవచ్చు. కాళిదాసు గురించి పేర్కొన్న అతి పురాతన శిలా శాసనం మాండసార్ లోని సూర్య దేవాలయంలో లభించింది. ఇది కూడా క్రీ. శ. 473 కాలానికి చెందినదిగా నిర్ధారించబడింది.
దీనిని బట్టి కనిష్కుని సమకాలికుడైన బౌద్ధ అశ్వఘోషుడు క్రీ. శ. 1 లేదా 2 శతాబ్దాలకు చెందినవాడని, కాళిదాసు సా.శ. 5 వ శతాబ్దంలో గుప్తుల కాలంలో విలసిల్లిన కవి అని తెలుస్తుంది. వీరిద్దరి సాహిత్యాన్ని తులనాత్మకంగా పరిశోధించిన సాహిత్య విమర్శకులు అశ్వఘోషుని కవిత్వ ప్రభావం కాళిదాసు మీద వున్నట్లు తేల్చారు. కవిగా అశ్వఘోషుని ప్రభావం గురించి వివరించిన సుప్రసిద్ధ సంస్కృతాంధ్ర పండితులు దివాకర్ల వేంకటావధాని మాటలలో చెప్పాలంటే “ సంస్కృత వాజ్మయమున కవిగా అశ్వఘోషునికి విశిష్టస్థానముంది. పలువురు లాక్షణికులు తమ గ్రంధాలలో అతని శ్లోకాలను ఉద్ధరించి వున్నారు. భాస, కాళిదాసు లిరువురూ అతని కావ్యములను, రూపకాలను చదివి ప్రభావితులైనారని విమర్శకుల తలంపు”. కనుకనే బౌద్ధ కవి అశ్వఘోషుని తరువాత కాలానికి చెందిన బ్రాహ్మణ మత కవి కాళిదాసు అని చెప్పడంలో ఎటువంటి ఇబ్బందిలేదు. కాని కొంతమంది వైదికమత ప్రభావం గల విమర్శకులు అశ్వఘోషుని కాళిదాసు అనుకరించాడని ఆమోదించలేక, కాళిదాసునే అశ్వఘోషుడు అనుకరించాడని సిద్ధాంతీకరించారు. అయితే సంస్కృత సాహిత్య చరిత్రను తమ ఇష్టాయిష్టాలను ప్రక్కన బెట్టి రాగ ద్వేషాలకు అతీతంగా పరిశోధించిన పాశ్చాత్య విమర్శకులందరూ కాళిదాసు సాహిత్యంపై అశ్వఘోషుని ప్రభావం వుందనడంలో ఎటువంటి సందేహం లేదన్నారు. కోవెల్ లాంటి పాశ్చాత్య సంస్కృత పండితులు కాళిదాసు అశ్వఘోషుని అనుకరించాడని నిరూపించారు. అశ్వఘోషుని బుద్ధచరితం ప్రభావం కాళిదాసు రఘువంశంపై ఉన్నదని శ్లోకాల ఆధారంతో కోవెల్ నిరూపించాడు.
అశ్వఘోషుని కవితా శైలి
అశ్వఘోషుని కావ్యాల్లో శాంతం అంగీ రసం (ప్రధాన రసం) కాగా కరుణ, శృంగార రసాలు అంగ రసాలుగా ఉన్నాయి. కవిత్వం వైదర్భీ రీతి ప్రధానమైంది. కృత్తిమత్వం ఏమాత్రం కనిపించని ఇతని కవిత్వం సహజ సౌందర్యంతో అలరారుతుంది. కవిత్వంలో అడుగడుగునా ప్రసాద మాధుర్య అర్ధ వ్యక్తి గుణాలు కనిపిస్తాయి. అయితే ఇతని కవిత్వంలో పాండిత్య కౌశల ప్రదర్శన కన్నా సర్వ మానవ హితవాదానికి ప్రాధాన్యం కనిపిస్తుంది. తాత్విక జీవనానికి ఉపకరించే సందేశాలను, పారమార్ధిక జీవనానికి తోడ్పడే అనేకానేక ఉపదేశాలను సందర్భోచితంగా సరళ శైలిలో కవిత్వంలో పొదిగి చెప్పడంలో అశ్వఘోషుడు చక్కని కౌశలం ప్రదర్శిస్తాడు.
అశ్వఘోషుని కవిత్వంలో దృశ్య వర్ణనలు అత్యంత సహజంగా వుంటాయి. ముఖ్యంగా ప్రకృతిని అత్యంత రమణీయంగా, మనోహరంగా వర్ణించడంలో అతనికతనే సాటి అనిపిస్తాడు. భావ చిత్రణలో అందులోను సహజ మానవ హృదయ చిత్రణలో అతనిది అందెవేసిన చేయి. ఎక్కడా కృత్తిమత్వానికి తావులేని అతని భావుకత, వర్ణనలు పఠితుల హృదయాలపై చిత్రాలవలె నిలిచిపోతాయి.
అశ్వఘోషుడు తను చెప్పదలుచుకొన్న భావానికి అనుగుణంగా సరైన ఉపమానాన్ని సందర్భోచితంగా ప్రయోగిస్తాడు. ఇతని ఉపమానాలు అత్యంత స్వాభావికంగా, లలితంగా మనస్సుకు ఆకట్టుకొనేటట్లు వుంటాయి. తన సాటిలేని ఉపమాలంకార ప్రయోగాల ద్వారా గంబీరమైన ధర్మార్ధాలను, సునిశితమైన తాత్విక విషయాలను కూడా అత్యంత సరళ శైలిలో, మనోరంజకంగాను, సులభగ్రాహ్యంగాను, సూటిగా హత్తుకొనేటట్లు చెప్పడం అశ్వఘోషుడికి కొట్టినపిండి. ఇతని కావ్యాలలోని వర్ణించబడిన అలంకారాలు, సన్నివేశాల కల్పనలు ఇతని తరువాత రెండున్నర శతాబ్దాల కాలాంతరానికి చెందిన మహాకవి కాళిదాసు కృతులలో ఉన్నదున్నట్లుగా అనుకరించబడటం సంస్కృత సాహిత్యలోకంలో విస్తృతమైన చర్చను రేకెత్తించింది.
అశ్వఘోషుని వ్యక్తిత్వం, ప్రాచుర్యం-అంచనా
అశ్వఘోషుడు తను నమ్మిన బౌద్ధధర్మం ప్రజానీకానికి చేరువ అయ్యేందుకు రచనా మార్గాన్ని ఎంచుకొన్నాడు. సర్వ మానవహితమైన బౌద్ధ ధర్మాన్ని ప్రజలలో విస్తృతంగా ప్రచారం చేయడానికి దార్శనికుడైన ఈ కవికి కవిత్వం చక్కగా ఉపకరించింది. అందుకే అతని కవిత్వంలో కావ్య సౌందర్యం కన్నా బౌద్ధ ధర్మోపదేశానికే ఎక్కువ ప్రాధాన్యత నీయబడింది. బుద్ధచరితంలో తన కావ్య పరమావధి మానవహితం, సౌఖ్యమేనని స్వయంగా అతనే వెల్లడించాడు.
అశ్వఘోషుని రచనలన్నీ అతనిని గొప్ప మానవతావాదిగా నిరూపిస్తాయి. అశ్వఘోషుడు జన్మతః బ్రాహ్మణుడు. ప్రగతిశీల దృక్పధం గల ఇతను వజ్రసూచిలో వైదిక భావజాలానికి ప్రతీకయైన వర్ణధర్మాన్ని తీవ్రంగా ఖండించడమే కాక మానవజాతి సమానతా సూత్రాన్ని ప్రతిపాదిస్తాడు. “సర్వవర్ణ ప్రధానం బ్రాహ్మణవర్ణం” అనే భావాన్ని శాస్త్రబద్ధంగా ప్రశ్నించిన తొలి బ్రాహ్మణుడు ఆశ్వఘోషుడే. అలాగని వైదికమతం పట్ల అశ్వఘోషునికి ద్వేషమున్నట్లు లేదు. రాహుల్ సాంకృత్యాయన్ పండితుడి చారిత్రిక కల్పన ప్రకారం బ్రాహ్మణుడైన అశ్వఘోషుడు ఒక గ్రీకు వనితను ప్రేమించాడు. ఆమె పేరు ప్రభ. అయితే ఆమెను వివాహమాడటానికి సాంప్రదాయవాదులైన తల్లిదండ్రులు అంగీకరించలేదు. తన ప్రేమ వివాహానికి తల్లిని ఒప్పించే క్రమంలో భాగంగా ప్రసిద్ధమైన ఋషుల తల్లులు అబ్రాహ్మణ స్త్రీలని పేర్కొంటాడు. అశ్వఘోషుడు జన్మతః బ్రాహ్మణుడు కాకపొతే ప్రసిద్ధ ఋషుల అబ్రాహ్మణ తల్లుల ప్రస్తావన చేయనవసరం లేదు. ఏదైనప్పటికీ శుద్ధ శ్రోత్రియ బ్రాహ్మణుడు, సకల వేదశాస్త్ర కోవిదుడైన అశ్వఘోషుడు కారణాంతరాల వల్ల బ్రాహ్మణ మతం విసర్జించి బౌద్ధ ధర్మాన్ని స్వీకరించినట్లు తెలుస్తుంది. ఇతని నాటక రచనపై గ్రీకుల ప్రభావం ఉండవచ్చు.
అశ్వఘోషుని రచనలు భారతదేశంలోనే కాక దక్షిణాసియా దేశాలలో (జావా, సుమిత్రా, మలయా ద్వీపకల్పం) సా.శ. 7 శతాబ్దం నాటికి బహుళ వ్యాప్తిలో వున్నట్లు సా.శ. 675-685 మధ్యకాలంలో భారతదేశంలో పర్యటించిన ఇత్సింగ్ (I-tsing లేదా Yijing) అనే చైనీయ యాత్రికుని రాతలను బట్టి తెలుస్తుంది.మధ్య ఆసియాలో లభ్యమైన అశ్వఘోషుని మూల ప్రతులను బట్టి అతని రచనలు మధ్య ఆసియా (Central Asia) అంతటా వ్యాపించాయి అని తెలుస్తుంది. సా.శ. 403, 414-421 ప్రాంతాలలోనే అతని రచనలు, ఆపాదిత రచనలు టిబెట్, చైనా, జపాన్ భాషలలో అనువదించబడ్డాయి. దీనిని బట్టి భారతదేశంలో మహాకవి కాళిదాసు ప్రభవించిన కాలం (క్రీ. శ. 5 వ శతాబ్దం) నాటికే అశ్వఘోషుని రచనలు భారతదేశంలోనే కాక ఖండాంతర సరిహద్దులను దాటి వ్యాపితమైనాయి అని అర్ధమవుతుంది.
మూలాలు
వర్గం:కవులు వర్గం:సంస్కృత కవులు వర్గం:సంస్కృత నాటకకర్తలు వర్గం:భారతీయ బౌద్ధ పండితులు వర్గం:భారతీయ బౌద్ధ తత్వవేత్తలు వర్గం:భారతీయ తత్వవేత్తలు వర్గం:మహాసాంఘికులు
మోనా తిబా
మోనా తిబా, గుజరాత్‌కు చెందిన సినిమా నటి. హిందీ, భోజ్‌పురి సినిమాలలో కూడా నటించింది. 2000లో నటనారంగంలోకి అడుగుపెట్టింది.
జననం
మోనా తిబా గుజరాత్ రాష్ట్రంలోని అహ్మదాబాదు లో జన్మించింది.
వ్యక్తిగత జీవితం
2014 ఆగస్టు 14న నటుడు-రాజకీయ నాయకుడైన హితు కనోడియాతో మోనా తిబా వివాహం జరిగింది. వీరికి 2016లో కుమారుడు (రాజ్‌వీర్) జన్మించాడు.
బయటి లింకులు
వర్గం:గుజరాత్ వ్యక్తులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:గుజరాతీ సినిమా నటీమణులు
బెహరా కమలమ్మ
జీవిత విశేషాలు
ఆమె జనవరి 13 1904 న ఆచార్య మహా మహోపాధ్యాయ కొక్కొండ వెంకటరత్నం పంతులుకు ద్వితీయ పుత్రికగా జన్మించింది. ఈమె అయిదు సంవత్సరముల వయసులో ధ్యాన ముద్రలో ఉన్నప్పుడు అరికాలులో ఉన్న 'చక్ర ముద్ర'ను గాంచి, ఆమె తండ్రి భవిష్యత్తులో 'కమల' అను నామధేయంతో పిలవబడి, తమ ఆరాధ్య దేవత అయిన "తనుమధ్యాంబ" పీఠమునకు వారసురాలు కాగలదని పలికారు.
ఆమెకు ఎనిమిదవ వ సంవత్సరంలో అంబాజీపేట వాస్తవ్యులు బెహరా సత్యనారాయణతో వివాహం జరిగింది. ఆ తరువాత కొంతకాలానికి వీరివురు మద్రాసు పట్టణంలోని "తిరువత్తియారు" నందుగల శ్రీ బాలాత్రిపురసుందరీ అమ్మవారిని దర్శించుకున్న పిదప అక్కడే తపస్సు గావించుచున్న బాలాజీ, శ్యామలరావు అను ఇద్దరు యోగిపుంగవులు వీరికి "మంత్రదీక్ష"ను ప్రసాదించారు.నాటి నుండి దంపతులిరివురు దేవిని ఉపాసిస్తూ సుఖజీవనం సాగించారు.
స్వప్న విశేషం
1957వ సంవత్సరంలో అమ్మవారు కమలమ్మ కలలో ప్రత్యక్షమై "అన్నపూర్ణా సమేత శ్రీ ప్రతాప విశ్వేశ్వరస్వామి ఆలయ ప్రాంగణములోనే నీ నివాసం, నా నివాసం కూడా! నీకు నా సామీప్యం ప్రసాదిస్తాను.నా భక్తులకు సహయం చేస్తూ, నన్ను సేవిస్తు తరిస్తావు" అని దీవించి అంతర్దానం అయ్యింది. కమలమ్మ అమ్మవారి పీఠాన్ని దేవాలయపు సత్రపు గదిలో ఉత్తరముఖంగా దేవాలయంలోని శివునికి అభిముఖంగా ప్రతిష్ఠించారు.
ఆశ్రమ సేవలు- బోధనలు
కమలమ్రు గృహస్థాశ్రమంలో ఉండి ముక్తి పొంది తరించటయే సులభోపాయమని, సన్యాసులుగా జీవించి ఉండవలసిన పనిలేదని స్వయంగా ఆచరించి చూపించింది. భక్తులనుండి ధనం అశించిన యెడల ఆ పని వారికి నెరవేరదని కూడా చెబుతూ ఉండేవారు. ఈనాటి వరకు పీఠము అదే నిస్వార్ద సేవలను అందించడం అదొక అద్భుతమైన విశేషం. మూఢచారాలను వదిలి, మనసు విశాలం చేసికొని కాలానుగుణంగా నడుచుకొవాలని ఆమె బోధించింది. "వక్రము లేని మనసే శ్రీ చక్రం" అని ఉద్బోధిస్తూ మనోనైర్మలాన్ని సాధించడమే ఆధ్యాత్మిక ఆచరణమని వివరించింది.ఆర్దికంగాను, ఆధ్యాత్మికంగాను, సామాజికంగాను వెనుకబడిన ఎంతోమంది స్త్రీలను తమ ఉపదేశాలద్వారా, ఆచరణ ద్వారా చైతన్యవంతులను చేసారు. స్త్రీలకు ఆర్థిక స్వాతంత్ర్యం కావాలని చెబూతూ స్వయంగా తన కుమార్తెలను కూడా సుమారు 1950వ సంవత్సరం ముందే స్కూలు ఫైనల్ వరుకూ చదివించి ఉపాధ్యాయ వృత్తిలో ప్రవేశపెట్టారు. తనను అశ్రయించిన వారిని స్వయంగా తీర్దయాత్రలను చేయించడం ద్వారా వారి వారి గ్రహస్ధితులను మెరుగుపరచి మానసిక ధైర్యాన్ని, శక్తిని పెంపొందింపచేస్తూండేవారు. తాను స్వయంగా, మద్రాసు నగర పరమగురువులైన బాలజీ, శ్యామలరావు ల వద్ద మంత్రదీక్షనుపొంది, నియమబద్దంగా అనుష్టించి గురువులయొక్క ప్రాముఖ్యాన్ని చాటిచెప్పారు. ప్రజలు హిందూ ధర్మ శాస్త్రాలను, సామాజిక విలువలను పాటించాలని చెప్పేవారు. ఆమె భగవంతుని కీర్తనల ద్వారా చేరడం సులభమని స్వయంగా భక్తి గీతాలను వ్రాసి గానం చేస్తూ అమ్మవారిని ప్రసన్నం చేసేవారు.సాటి మనిషికి ఉపకారము చేయడంలో ఉన్న సంతృప్తి, తద్వారా పొందే ప్రతిఫలమే పుణ్యమనీ, జీవితాంతం పుణ్యకార్యాలు చేసి తరించడం ముక్తికి మార్గమని బోధించారు.
ఇతర లింకులు
వర్గం:1904 జననాలు వర్గం:1977 మరణాలు వర్గం:ఆంధ్ర యోగినులు
చండూరు మండలం
చండూరు మండలం, తెలంగాణ రాష్ట్రం లోని నల్గొండ జిల్లాకు చెందిన మండలం.
2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం నల్గొండ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 18  రెవెన్యూ గ్రామాలు ఉన్నాయి. మండల కేంద్రం చండూరు.
మండల జనాభా
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 210 చ.కి.మీ. కాగా, జనాభా 50,338. జనాభాలో పురుషులు 25,492 కాగా, స్త్రీల సంఖ్య 24,846. మండలంలో 12,459 గృహాలున్నాయి.
మౌలాలి గుట్ట
మౌలాలి గుట్ట తెలంగాణ రాష్ట్ర రాజధాని హైదరాబాదులోని మౌలాలిలో ఉన్న గుట్ట. ఈ గుట్టపైన మౌలాలి దర్గా (హజ్రత్‌ అలీ బాబా దర్గా) ఉంది. మౌలాలి ప్రాంతంలో ముస్లింలు అధికంగా ఉంటారు.
ప్రత్యేకతలు
మౌలాలి గుట్ట సుమారు 614 మీటర్లు (2,014 అడుగులు) ఎత్తు ఉంది. దర్గా నుండి గుట్ట కిందకు 484 మెట్లు, గుట్ట చుట్టూ 600 సమాధులు ఉన్నాయి.
ఈ గుట్ట సమీపంలో "ఖదమ్-ఇ-రసూల్" అని పిలువబడే మరొక గుట్ట ఉంది, మహ్మద్ షక్రుల్లా రహాన్ అనే అసఫ్ జాహి సేవకుడు ప్రవక్త పవిత్ర అవశేషాలను ఇక్కడ భద్రపరిచాడు.
చరిత్ర
గుట్ట సమీప ప్రాంతంలో నవీన శిలా యుగం కాలం నుండి మానవులు నివసించేవారు. ఇక్కడ జరిపిన తవ్వకాలలో కుండలు, ఇనుప ఉపకరణాలు, మానవ అస్థిపంజరపు శకలాలు దొరికాయి.
1578లో కుతుబ్ షాహి కోర్టు నపుంసకుడైన యాకుత్ అనారోగ్యంతో ఉన్నప్పుడు, కలలో ఆకుపచ్చ దుస్తులు ధరించిన ఒక వ్యక్తి కనిపించి మౌలాలి గుట్టపైన హజ్రత్‌ అలీ తన కోసం ఎదురుచూస్తున్నాడని, వెంటనే ఆ గుట్టను సందర్శించమని చెప్పాడు. కలలోనే యాకుత్ ఆ వ్యక్తితో అక్కడికి వెళ్ళగా, గుట్టపైన కూర్చున్న హజ్రత్‌ అలీ రాతిపై చేయి వేసుకుని కూర్చొని తన శరీరాన్ని తాకి దీవించాడు. మరుసటి రోజు ఉదయం, యాకుత్ అనారోగ్యం నయమైన తరువాత గుట్టపైన ఉన్న రాయి దొరికిందని, దానిపై హజ్రత్‌ అలీ చేతి గుర్తులు ఉన్నట్లు చరిత్రకారులు చెబుతారు. ఈ సంఘటన గురించి విన్న సుల్తాన్, గుట్టను సందర్శించి అక్కడ ఒక దర్గా నిర్మించమని ఆదేశించాడు. ఆ రాయిని దర్గాలో ప్రతిష్టించారు.
ఈ సంఘటన తరువాత ఈ గుట్టకు 'మౌలా అలీ' ('మై లార్డ్ అలీ) అనే పేరు వచ్చింది. ఈ రాయికి వైద్యం చేసే శక్తి ఉందని నమ్ముకంతోపాటు సూఫీలు, సన్యాసులు, ఆధ్యాత్మికవేత్తలకు ప్రాచుర్యం పొందింది.
కుతుబ్ షాహి సుల్తానులు 17వ రిజాబ్‌లో గుట్ట నుండి గోల్కొండ వరకు ప్రతి సంవత్సరం జరిగేలా ఉత్సవాన్ని ప్రారంభించారు. కాని సున్నీ ముస్లింలు 1687లో హైదరాబాదును స్వాధీనం చేసుకున్న తరువాత, పండుగ తాత్కాలికంగా ఆగిపోయింది. నిజాం పాలనలో, ఈ పండుగ రెండు ముఖ్యమైన జాతీయ పండుగలలో ఒకటిగా జరుపబడింది.
మౌలాలి దర్గా
మౌలాలి దర్గా గుట్ట పైన ఉంది. దీనిని సుల్తాన్ ఇబ్రహీం కుతుబ్‌షా కట్టించాడు. ముహమ్మద్ ప్రవక్త అల్లుడైన అలీ ఇబ్న్ అబీ తాలిబ్ కు అంకితం చేయబడిన ఏకైక దర్గా ఇది. ఈ దర్గా లోపలిభాగం వేలాది అద్దాలతో అలంకరించబడింది. హైదరాబాదు పట్టణ అభివృద్ధి సంస్థకు సంబంధించిన వారసత్వ పరిరక్షణ కమిటీ హైదరాబాదులో గుర్తించిన 11 వారసత్వ ప్రదేశాలలో ఈ దర్గా కూడా ఉంది.
మూలాలు
వర్గం:దర్గాలు
ముకుంద
ముకుంద తెలుగు సినిమా వరుణ్ తేజ, పూజ హెగ్డే నటించిన తెలుగు చిత్రం.
కథ
అది ఒక చిన్న పట్టణం. మున్సిపల్‌ ఛైర్మన్‌గా పాతికేళ్లుగా ఆ ఊరిని ఏలుతుంటాడొకతను (రావు రమేష్‌). సహజంగానే అతని పలుకుబడికి, పవర్‌కి భయపడి ఎవరూ ఛైర్మన్‌ జోలికి పోరు. కానీ తన సోదరుడి కూతుర్ని ప్రేమిస్తాడో కాలేజ్‌ స్టూడెంట్‌. తన బలాన్ని వాడితే ఆ స్టూడెంట్‌ని అంతం చేయడం పెద్ద పనికాదు ఛైర్మన్‌కి. కానీ ఆ స్టూడెంట్‌కో బలవంతుడైన స్నేహితుడు ఉంటాడు. ఎవరు ఆపదలో ఉన్నా వెంటనే స్పందించే గుణమున్న అతను తన స్నేహితుడికి అండగా ఉండే వాడే ముకుంద (వరుణ్‌ తేజ్‌). ఛైర్మన్‌తో సరాసరి పోటీకి వెళతాడు. ఛైర్మన్‌ కూతురిని (పూజ) చూసి ‘చాలా బాగుంది’ అని అతనికే చెప్తాడు. ఈ టీజింగ్‌ చాలదన్నట్టు ఛైర్మన్‌కి పోటీగా ఎలక్షన్స్‌లో మరొకర్ని (ప్రకాష్‌రాజ్‌) నిలబెట్టి గెలిపిస్తాడు. ఈ సమరంలో గెలిచేది ముకుందే అని ఊహించొచ్చు. మరి ఛైర్మన్‌కి కనువిప్పు ఎలా కలిగిందో ఈ చిత్రంలో తెలుస్తుంది.
ప్రభాకర్ గౌడ్
ప్రభాకర్ గౌడ్ ఒక తెలుగు సినిమా నటుడు. ఎక్కువగా ప్రతినాయక, సహాయ పాత్రలు పోషిస్తుంటాడు. బాహుబలి సినిమాలో కాలకేయుడి పాత్రతో అందరి దృష్టిని ఆకర్షించాడు. గబ్బర్ సింగ్, దూసుకెళ్తా, దూకుడు, కృష్ణం వందే జగద్గురుం, దొంగాట అతనికి గుర్తింపు తెచ్చిన మరికొన్ని సినిమాలు.
వ్యక్తిగతం
ప్రభాకర్ రాయచూరు దగ్గర్లోని హస్నాబాద్ లో జన్మించాడు. అతనికి ఒక తమ్ముడు, చెల్లెలు ఉన్నారు. హస్నాబాద్ లో కొద్దిరోజులు చదివిన తర్వాత వికారాబాద్ కు దగ్గర్లోని అనంత పద్మనాభ అనే ఊరికి మారాడు. చిన్నప్పుడే చాలా పొడుగ్గా ఉండేవాడు. ఏడో తరగతికి వచ్చేసరికి 6 అడుగుల ర2 అంగుళాల ఎత్తు పెరిగాడు. అతను ఇంటర్మీడియట్ చదువుతున్నప్పుడు తండ్రి మరణించాడు. కుటుంబ భారమంతా అమ్మ మీద పడింది. ప్రభాకర్ కూడా ఏదో ఉద్యోగం చేసి తల్లి అండగా నిలబడాలనుకున్నాడు. అప్పుడే ఓ పెళ్ళికోసం హైదరాబాదుకు వచ్చాడు. అక్కడ ఓ బంధువు ఇతని పొడుగు చూసి పోలీసు ఉద్యోగంలో ప్రయత్నించమని సలహా ఇచ్చాడు. మరో బంధువు పోలీసు ఉద్యోగం ఇప్పిస్తానని చెప్పి సికింద్రాబాదు లోని రైల్ నిలయం ముందు రోజూ ఎదురుచూడమనే వాడు.
అతని చేతిలో డబ్బేమీ లేదు. తల్లే సహాయం చేసేది. కొద్ది రోజులకు అతని తమ్ముడు కూడా తల్లికి సహాయపడవలసి వచ్చింది. రెండు సంవత్సరాలపాటు తల్లి సహాయం చేసిన తరువాత పొగాకు ప్రవీణ్ అనే సీనియర్ ప్రభాకర్ కు నెలకు వెయ్యి రూపాయలు సహాయం చేసేవాడు. దాంతో అతని అద్దె, తిండి, జిం ఖర్చులు గడిచేవి. ఆ స్నేహితుడు అలా ఐదు సంవత్సరాలు సహాయం చేశాడు. ఆ సమయంలో ప్రభాకర్ ని గమనించిన ఓ పొరుగింటాయన టాటా డొకోమో సంస్థలో ఓ ఉద్యోగం ఇప్పించాడు. ప్రభాకర్ సంతోషంతో ఆరోజే ఉద్యోగంలో చేరాడు. అదే రోజు ఆ స్నేహితుని పుట్టిన రోజు కావడంతో అతను ప్రభాకర్ ని విందుకు పిలిచి మద్యం తాగాలని బలవంతం చేశాడు. కానీ మద్యం అతనికి అలవాటు లేకపోవడంతో అందుకు ఒప్పుకోలేదు. దాంతో రెండో రోజే అతన్ని ఉద్యోగం నుంచి తీసేశారు.
అతని భార్య పేరు రాజ్యలక్ష్మి. ఆమె ఒక గృహిణి. వీరికి శ్రీరాం రాజమౌళి, రిత్విక్ ప్రీతం అనే ఇద్దరు కొడుకులున్నారు. జీవితం అగమ్యంగా ఉన్న తనను పిలిచి అవకాశాలిచ్చి ప్రోత్సహించిన రాజమౌళి దంపతులకు కృతజ్ఞతగా తన కొడుక్కి రాజమౌళి అని పెట్టుకున్నాడు. రాజమౌళి దంపతులు కూడా ప్రభాకర్ను తమ కుటుంబంలో ఒకడిగా చూసుకుంటారు.
కెరీర్
ఒకసారి పద్మాలయా స్టూడియోస్ లో మహేష్ బాబు హీరోగా అతిథి సినిమా చిత్రీకరణ జరుగుతుండగా ప్రభాకర్ అక్కడ చూస్తూ నిల్చున్నాడు. ఆ సినిమా దర్శకుడైన సురేందర్ రెడ్డి ఇతన్ని చూసి దగ్గరకి పిలిచాడు. ప్రభాకర్ తేరుకునే లోపే స్నేహితుడు ఇతన్ని నటుడి గా పరిచయం చేశాడు. దాంతో కొద్ది రోజులకు షూటింగ్ రమ్మని ఆహ్వానం అందింది. ఆ సినిమాలో మహేష్ బాబు తో పోరాట సన్నివేశాల్లో పాల్గొన్నాడు. ఆ సినిమాకు అతనికి 1200 రూపాయల పారితోషికం దక్కింది. ప్రభాకర్ అందుకు సంతోషించి అలా రోజు వారీ జీతంతో కొన్ని సినిమాల్లో అవకాశం దక్కించుకున్నాడు.
మగధీర చిత్రీకరణ జరుగుతున్నప్పుడు దర్శకుడు రాజమౌళి ఇతన్ని గమనించాడు. తరువాత కొద్ది రోజులకు రాజమౌళిని కలవమని ఫోన్ కాల్ వచ్చింది. అంతకు మునుపే రాజమౌళి సహాయ దర్శకుడు జగదీష్ ప్రభాకర్ ను బోన్ స్కానింద్ రిపోర్టు పంపమన్నాడు. ఇదేదో భీమా కంపెనీ అయి ఉంటుందని, పరీక్షలు చేయడానికి డబ్బులు కూడా లేకపోవడంతో చాలా రోజులు దాని గురించి పట్టించుకోలేదు. చాలా ఫోన్ కాల్స్ తరువాత రాజమౌళిని కలిసినప్పుడు రాజమౌళి తన తర్వాత సినిమాలో అతనికి అవకాశం ఇస్తున్నానని చెప్పాడు. కానీ తనకి నటన గురించి తెలియదన్నాడు. రాజమౌళి దాన్ని అతని మాటలు కొట్టిపడేసి తానే నటనలో శిక్షణ ఇప్పిస్తానని చెప్పాడు. అలాగే తాను ఎంత సంపాదిస్తున్నదీ అడిగి తెలుసుకుని నెలకు 10000 రూపాయలు ఇప్పిస్తాననీ బాగా కష్టపడి పని చేయమని చెప్పాడు. అతనికి జిం ఖర్చులు భరించి, నటనలో శిక్షణ కూడా ఇప్పించాడు. మగధీర షూటింగ్ కు రోజూ వచ్చి చూస్తూ సినిమా నిర్మాణం లో మెలకువలు నేర్చుకోమని చెప్పాడు. రాజమౌళి అన్ని ఖర్చులూ భరించేవాడు. కానీ సినిమాకు అతను 5000 రూపాయల కంటే ఎక్కువ తీసుకోలేదు.
మొదటగా మర్యాదరామన్న చిత్రంలో అవకాశం వచ్చినపుడు ముందుగా ఎవరికీ చెప్పలేదు. సినిమా ప్రకటన చూసినప్పుడు అతని బంధువులందరూ ఆశ్చర్యానికి గురయ్యారు. మొదటి సినిమా కావడంతో ఆ సినిమాలో సంభాషణలు చెప్పడానికి తడబడ్డప్పుడు రాజమౌళి ప్రోత్సహించాడు. సినిమా పూర్తయిన తర్వాత మంచి పేరు రావడంతో వేరే సినిమాల్లో అవకాశాలు వచ్చాయి. డబ్బుకు ఇబ్బందిగా ఉండటంతో వచ్చిన అవాకాశాన్నల్లా ఉపయోగించుకున్నాడు. సుమారు నలభై సినిమాల్లో నటిస్తే అందులో సగం సినిమాల్లో చెప్పుకోదగ్గ పాత్రలు లభించాయి.
మర్యాద రామన్న సినిమా తరువాత మళ్ళీ రాజమౌళిని కలిసే అవకాశం రాలేదు. ఒకసారి అత్తారింటికి దారేది సినిమా కోసం తమిళనాడులోని తిరుచ్చిలో ఉండగా బాహుబలి లో అవకాశం ఇస్తూ రాజమౌళి ఫోన్ చేశాడు. ఈ పాత్ర కోసం ప్రభాకర్ ఇబ్బంది కరమైన దుస్తులు ధరించాల్సి వచ్చింది. కష్టమైన కిలికిలి భాషను గుర్తుపెట్టుకోవాల్సి వచ్చింది. అతనికి సెలెబ్రిటీ హోదాను తెచ్చి పెట్టింది.
బయటి లింకులు
వర్గం:తెలుగు సినిమా నటులు వర్గం:తెలుగు సినిమా ప్రతినాయకులు
బుచ్చిరెడ్డిపాలెం నగరపంచాయతీ
బుచ్చిరెడ్డిపాలెం నగరపంచాయతీ, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా లోని నగర పంచాయతీ. ఈ నగరపంచాయతీ నెల్లూరు లోకసభ నియోజకవర్గం లోని, ఆత్మకూరు శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం బుచ్చిరెడ్డిపాలెం పట్టణంలో ఉంది.
చరిత్ర
ఈ నగరపంచాయతీని 2020 లో ఏర్పాటు చేశారు.20 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.
భౌగోళికం
బుచ్చిరెడ్డిపాలెం నగర పంచాయతీ 14°32′17″N, 79°52′30″E అక్షాంశ రేఖాంశాలు. రాష్ట్ర రాజధాని అమరావతి 277 కిలోమీటర్ల దూరంలో ఉంది.సమీప తిరుపతి విమానాశ్రయం 81.కి.మీ. లోనూ, రైల్వే స్టేషన్ 10.07 కి.మీ దూరంలో ఉంది.అతి దగ్గరలో కనిగిరి రిజర్వాయర్ ఉంది.
జనాభా గణాంకాలు
2011 భారత జనాభా లెక్కలు ప్రకారం బుచ్చిరెడ్డిపాలెం నగర పంచాయతీ జనాభా 13338, అందులో 6613 మంది పురుషులు కాగా 6725మంది స్త్రీలు ఉన్నారు.0-6 సంవత్సరాల వయస్సు గల పిల్లల జనాభా 7988 మంది ఉన్నారు.ఈ నగర పంచాయతీ పరిధిలో మొత్తం 21400 ఇళ్లకు పైగా ఉన్నాయి. నీటి సరఫరా, మురుగునీటి పారుదల వంటి ప్రాథమిక సౌకర్యాలను అందిస్తుంది. బుచ్చిరెడ్డిపాలెం విస్తారమైన ఆక్వా కల్చర్‌కు ప్రసిద్ధి చెందింది.
పౌర పరిపాలన
ఈ నగర పంచాయతీకి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజించారు. ప్రతి వార్డుకు సంబందిత వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తాడు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
మసాల ఈరన్న
మసాల ఈరన్న ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆలూరు నియోజకవర్గం నుండి మూడుసార్లు ఎమ్మెల్యేగా గెలిచాడు.
రాజకీయ జీవితం
మసాల ఈరన్న కాంగ్రెస్ పార్టీ ద్వారా రాజకీయాల్లోకి వచ్చి 1978లో జరిగిన అసెంబ్లీ ఎన్నికల్లో ఆలూరు నియోజకవర్గం నుండి పోటీ చేసి తన సమీప ప్రత్యర్థి జనతా పార్టీ అభ్యర్థి ఎర్రన్న పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1983 అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి స్వతంత్ర అభ్యర్థి బసప్ప చేతిలో ఓడిపోయాడు. మసాల ఈరన్న1985 అసెంబ్లీ ఎన్నికల్లో తెలుగుదేశం పార్టీలో చేరి టీడీపీ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.
మసాల ఈరన్న 1987లో జరిగిన జిల్లా పరిషత్ ఎన్నికల్లో పోటీ చేయడం కోసం తన ఎమ్మెల్యే పదవికి రాజీనామా చేసి జెడ్పీటీసీ సభ్యునిగా పోటీ చేసి గెలిచి కర్నూలు జిల్లా పరిషత్ చైర్మన్‌గా ఎన్నికయ్యాడు. ఆయన 1994లో జరిగిన అసెంబ్లీ ఎన్నికల్లో ఆలూరు నియోజకవర్గం నుండి పోటీ చేసి గెలిచి, 1999లో జరిగిన అసెంబ్లీ ఎన్నికల్లో ఓడిపోయాడు, అనంతరం 2007లో కాంగ్రెస్‌ పార్టీలో చేరి ఆలూరు మండలం జెడ్పీటీసీ సభ్యునిగా గెలిచాడు, కానీ జిల్లా పరిషత్ చైర్మన్ పదవి దక్కకపోవడంతో జెడ్పీటీసీ పదవికి రాజీనామా చేశాడు. ఆయన 2009లో ప్రజారాజ్యం పార్టీలో చేరి టికెట్ దక్కకపోవడంతో ఆ పార్టీకి రాజీనామా చేసి, అనంతరం వైఎస్సార్ కాంగ్రెస్ పార్టీ లో చేరాడు.
మరణం
మసాల ఈరన్న 2014 ఏప్రిల్ 25న అనారోగ్యంతో బాధపడుతూ కర్నూలుజిల్లా ఆలూరులోని  తన స్వగృహంలో మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1978) వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994)
కాంక్రీటు
కాంక్రీట్ అనేది విభిన్న భవనాలు, నిర్మాణాలు కట్టడానికి ఉపయోగించే ఒక ముఖ్యమైన పదార్థం. ఇది సిమెంట్, ఇసుక, కంకరలను నీటితో కలిపి పనిని బట్టి వివిధ నిష్పత్తులలో తయారు చేసే మిశ్రమం. ప్రపంచంలోని ఇతర మానవనిర్మిత పదార్థాల కంటే కాంక్రీటు ఎక్కువగా ఉపయోగించబడుతుంది. సిమెంట్, ఇసుక, కంకరలను నీటితో కలిపి పేస్టు లాగా తయారు చేసిన కాంక్రీటును ఒక చట్రంలో పోస్తారు. కొన్ని గంటల తరువాత అది గట్టిగా అమరుతుంది. హైడ్రేషన్ అని పిలువబడే రసాయన ప్రతిచర్య కారణంగా కాంక్రీట్ పటిష్ఠం అవుతుంది. నీరు సిమెంటుతో చర్య జరుపుతుంది, ఇది ఇతర భాగాలను ఒకదానితో ఒకటి బంధిస్తుంది, చివరికి బలమైన రాతి లాంటి పదార్థాన్ని సృష్టిస్తుంది. పేవ్మెంట్లు (కాలిబాటలు), పైపులు, నిర్మాణాలు, పునాదులు, మార్గాలు, వంతెనలు, బహుళ అంతస్తుల పార్కింగ్, గోడలు, గేట్ల కోసం ఫుటింగ్లు, కంచె స్తంభాలు, కరెంటు స్తంభాలు చేయడానికి కాంక్రీట్ ఉపయోగించబడుతుంది. దీని అతిపెద్ద ప్రయోజనం ఏమిటంటే, ఇటుకలు, రాళ్లను మానవజాతికి తెలిసిన ఇతర పద్ధతుల కంటే బాగా బంధిస్తుంది. కాంక్రీట్ కుదింపులో బలంగా ఉంటుంది కాని ఉద్రిక్తతలో బలహీనంగా ఉంటుంది. కొన్ని ప్రయోజనాల కోసం దీనిని ఉక్కు కడ్డీలతో బలోపేతం చేయాలి. అన్ని భాగాలను, పునాదులు, గోడలు, అంతస్తులు, పైకప్పులను అనుసంధానించడానికి రీన్ఫోర్స్డ్ కాంక్రీట్ భవనాలను తయారు చేయవచ్చు. కాంక్రీట్ నిర్మాణాలు నిర్మించిన తరువాత కొన్ని రోజుల పాటు ఆ నిర్మాణాలను నీటితో తడిపితే ఆ నిర్మాణాలు ఎక్కువ కాలం మన్నికగా ఉంటాయి.
కాంక్రీటు క్రీ.పూ 5600 నాటిది. ఇది రోమన్లు కనుగొనలేదు, కానీ వారు ఎక్కువగా ఉపయోగించారు. కొన్ని రకాల కాంక్రీటు జలనిరోధితమైనవి, కొన్ని రకాలు నీటి అడుగున కూడా ఉంటాయి.
2006 ఆ పైన ప్రతి సంవత్సరం సుమారు 7.5 బిలియన్ క్యూబిక్ మీటర్ల కాంక్రీటును తయారు చేసారు-అంటే భూమిపై ప్రతి వ్యక్తికి ఒకటి కంటే ఎక్కువ క్యూబిక్ మీటర్లు.
R
R లేదా r (ఉచ్చారణ: ఆర్) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 18 వ అక్షరం. R ని బహువచనంగా పలుకునప్పుడు ఆంగ్లంలో ఆర్స్ అని, తెలుగులో "ఆర్"లు అని పలుకుతారు. ఇది Q అక్షరానికి తరువాత, S అక్షరానికి ముందు వస్తుంది (Q R S).
ఆర్ యొక్క ప్రింటింగ్ అక్షరాలు
R - పెద్ద అక్షరం (క్యాపిటల్ లెటర్) r - చిన్న అక్షరం (లోవర్ కేస్ లెటర్)
రచనా వ్యవస్థలలో వాడకం
రచనా వ్యవస్థల వాడకంలో R అనే అక్షరం ఆంగ్లంలో ఎనిమిదవ అత్యంత సాధారణ అక్షరం, నాల్గవ అత్యంత సాధారణ హల్లు (⟨t⟩, ⟨n⟩, ⟨s⟩ తరువాత).
మూలాలు
వర్గం:లాటిన్ అక్షరమాల
దిట్టకవి శ్రీనివాసాచార్యులు
దిట్టకవి శ్రీనివాసాచార్యులు ఉత్తమ ఉపాధ్యాయుడు, ప్రఖ్యాత రచయిత, అవధాని.
జీవిత విశేషాలు
ఇతడు 1946, జూలై 1వ తేదీన ప్రకాశం జిల్లా, యర్రగొండపాలెం అనే గ్రామంలో జన్మించాడు. రాఘవమ్మ, నంద్యాల రాఘవాచార్యులు ఇతని జన్మనిచ్చిన తల్లిదండ్రులు కాగా దిట్టకవి నరసింహాచార్యులు, సుబ్బమ్మ ఇతడిని దత్తత తీసుకున్నారు. ఇతని ప్రాథమిక విద్య, హైస్కూలు విద్య యర్రగొండపాలంలో గడిచింది. 1963లో ఎస్.ఎస్.ఎల్.సి పూర్తి చేసిన తరువాత కృష్ణాజిల్లా చిట్టిగూడూరులోని శ్రీనారసింహ సంస్కృత కళాశాలలో భాషాప్రవీణ, కర్నూలులో పండితశిక్షణ చదివాడు. అ తరువాత ప్రైవేటుగా చదివి పి.ఓ.ఎల్., ఎం.ఎ.డిగ్రీలను పొందాడు. ఇతడు ఏనుగులదిన్నెపాడు, కొమరోలు లలో రెండవ గ్రేడు తెలుగు పండితుడిగా, మర్రిపూడి, త్రిపురాంతకం, ఈతముక్కల, నాయుడుపాలెం, మేడిపి తదితర ప్రాంతాలలో మొదటి గ్రేడు తెలుగు పండితునిగా, మాచర్లలో జూనియర్ లెక్చరర్‌గా పనిచేసి 2004లో పదవీవిరమణ చేశాడు.
మూలాలు
వర్గం:ఉత్తమ ఉపాధ్యాయులు వర్గం:తెలుగు రచయితలు వర్గం:1946 జననాలు వర్గం:ప్రకాశం జిల్లా అవధానులు వర్గం:ప్రకాశం జిల్లా రచయితలు వర్గం:ప్రకాశం జిల్లా ఉపాధ్యాయులు
కురుముద్దాలి పిచ్చమ్మ
కురుముద్దాలి పిచ్చమ్మ ఆధ్యాత్మిక యోగిని, అవధూత.
జివిత విశేషాలు
అవధూత పిచ్చమ్మ ఆంధ్ర ప్రదేశ్కు చెందిన గుడివాడ తాలూకా లోని కురుమద్దాలి గ్రామంలో పుణ్య దంపతులైన వడ్డె ముత్తాయి, వీరమ్మలకు 1870 లో జన్మించింది. బాల్యంలో ఆమె కట్టెలా బిగుసుకుపోవడం మాట్లాడలేకపోవడం జరిగింది. తల్లిదండ్రులు అనేక వైద్యములు చేయించినా ఫలితం లేకపోయింది. ఆమె తన తల్లికి తనకు ఏవో వేణునాదాలు వినబడుతున్నట్లుందని, అవి వినినంతనే మైమరచి పోయినట్లున్నదని చెప్పేది. ఆమెకు తుమ్మలపల్లి గ్రామంలో నీలంవారి అబ్బాయికిచ్చి వివాహం జరిపించారు. కాపురానికి వెళ్ళీనా ఈ లక్షణాలు కనబడుతుండటంతో అత్తమామలు పరిహాసం చేసేవాళ్ళూ. పిచ్చమ్మకు ఒక కుమార్తె కలిగింది. ఆ కుమార్తెకు "భాగ్యమ్మ" అని నామకరణం చేశారు. అనతి కాలంలోనే ఆమె భర్త స్వర్గస్తుడయ్యాడు. ఆమె కుమార్తెను అల్లారు ముద్దుగా పెంచింది. కష్టపడి పొలంలో పనిచేసేది. తన కుమార్తెకు సోదరుని కుమారుని కిచ్చి వివాహం చేసింది.కానీ అనతికాలంలోణే అల్లుడు కూడా కాలం చేశాడు. పిచ్చమ్మ పురర్వివాహ వ్యతిరేకి అయినప్పటికీ పిచ్చమ్మ సోదరి పట్టుబడ్డి కుమార్తెకు పునర్వివాహం జరిపించింది. అల్లుడు భాగ్యాన్ని చిత్రహింసలు పెట్టేవాడు. ఈ బాధలు పడలేక కుమార్తె ఆత్మహత్య చేసుకుంది. ఈ శోకంతో పిచ్చమ్మ నిరంతరం ఏడుస్తూ ఉండేది.